**Kommissorium for biblioteksudvalget**

**Udvalgets formål og opgaver**

Biblioteksudvalget nedsættes med henblik på at inddrage bibliotekets brugere og medarbejdere i væsentlige beslutninger om bibliotekets tjenester og serviceudvikling.

Biblioteksudvalget har til opgave at drøfte og rådgive bibliotekets ledelse om forhold af relevans for bibliotekets udvikling og servicetilbud, herunder:

1. Bibliotekets udviklingsarbejde

2. Bibliotekets bidrag til universitetets strategi- og udviklingsarbejde

3. Bibliotekets organisering i relation til betjening af universitetets forskningsmiljøer og uddannelser

4. Bibliotekets kvalitetssikring, herunder godkendelse af bibliotekets servicekatalog og accessionspolitik.

5. Fysiske rammer for bibliotekets brugere, herunder ift. studiemiljø.

Biblioteksudvalget kan henvende sig til Universitetsrådet i det omfang udvalget skønner det nødvendigt. Som minimum rundsendes referater fra møderne til Universitetsrådet og de enkelte Akademiske råd, så der muliggøres videndeling med fagmiljøerne.

**Udvalgets sammensætning**Biblioteksudvalget består af 16 medlemmer.

• Bibliotekschefen er født medlem af og forperson for udvalget.

• De studerendes repræsentanter i universitetets bestyrelse udpeger 5 studerende til udvalget, én for hvert fakultet.

• Akademisk Råd på universitetets 5 fakulteter udpeger hver 2 medlemmer til udvalget, hvor minimum det ene medlem repræsenterer fagmiljøerne og det andet medlem repræsenterer fagmiljø, kollegialt organ eller ledelse.

• Ved udpegning af medlemmer til udvalget tilskyndes til fokus på repræsentation fra alle campusser.

• Ved udpegning af medlemmer til udvalget må der om muligt tilstræbes en fordeling af udvalgets medlemmer, der er i tråd med SDU's strategiske ligestillingsarbejde.

Udvalget konstituerer sig med to næstforpersoner, der findes blandt medlemmerne, hhv. en studerende og en ansat. Næstforpersonerne forbereder sammen med formanden udvalgets møder.

Funktionsperioden er 4 år for medarbejderne og 2 år for de studerende. Genudpegning kan finde sted.

**Udvalgets møder m.v.**   
Biblioteksudvalget fastsætter selv mødefrekvens, og møderne ledes af udvalgets forperson.

Der udarbejdes referater fra møderne med henblik på videndeling med organisationen.

Biblioteket stiller administrativ bistand til rådighed for udvalget.

Godkendt af Universitetsrådet den 1. november 2024.